《芥庵自述》
宋代·李洪

不厌城隅僻，新成芥子庵。
负暄真化国，空想极毗岚。
日月须弥真，风云钴鉧潭。
冬穷数九九，玄旨扣三三。
何假维摩榻，偶同弥勒龛。
氎巾方纵解，骊颔或深探。
处遁心无闷，居贫实不贪。
微尘无尽藏，安住我伽蓝。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。